Todd Phillips Kongsikan Gambar Terbaru Joker 2 Yang Menampilkan Joaquin Phoenix
Pengarah Todd Phillips telah kongsikan gambar terbaru Joker 2 yang menampilkan Joaquin Phonix sebagai teraju utama dalam sekuel filem DC yang akan datang. Phillips mendedahkan foto baharu itu di laman Instagramnya, berserta kapsyen: “4 Okt. Terima kasih atas semua mesej. Empat tahun lalu kami mempunyai perjalanan yang agak lama. Banyak kenangan indah. Banyak lagi yang akan datang.” Foto itu menunjukkan Joaquin Phoenix berdiri dalam hujan di antara empat payung, masing-masing berwarna berbeza, dengan mata tertutup dan kepala dicondongkan ke atas. Ketika Joaquin berada di antara mereka, dia dihujani dengan ekspresi yang damai. Anda boleh lihat gambar tersebut dibawah: Joker: Folie à Deux sekali lagi akan diarahkan oleh Todd Phillips, dan akan menampilkan kepulangan Joaquin Phoenix yang memainkan semula peranannya sebagai penjahat DC yang terkenal. Butiran lanjut tentang plotnya masih dirahsiakan, tetapi filem itu dilaporkan akan menampilkan beberapa elemen muzik. Selain Phoenix dan Lady Gaga, filem akan datang turut menyaksikan kepulangan Zazie Beetz sebagai Sophie disamping pendatang baru fancais seperti Brendan Gleeson, Catherine Keener, Jacob Lofland and Harry Lawtey. Filem pertama Joker telah ditayangkan pada 2019 dan berjaya mencipta kejayaan, bukan sahaja mendapat pujian para pengkritik dan penonton, malah ia mengecapi kejayaan box office yang cukup luarbiasa dengan mengutip AS$1.074 bilion dolar seluruh dunia.